ציורי הסלע בוואל קמוניקה
האתרים שבהם נמצאו ציורי הסלע

ציורי הסלע מפוזרים ב-180 אתרים בעמק, על פני 2,400 מחשופי סלעים, בשטחן של 24 מועצות בחלקו הנמוך, האמצעי והעליון של העמק, בגבהים הנעים בין 200 מטרים ל-2,000 מטרים מעל לפני הים. הריכוז הגדול ביותר של הציורים נמצא ברצועה בת 40 קילומטרים בחלקו התחתון של מרכז העמק, בין פסגות ההרים קונקראנה (Concarena) ופיצו בדילה קמונו (Pizzo Badile Camuno).
האתרים העיקריים שבהם נמצאים ציורי סלע הם:
| מספר | שם האתר | יישוב | קואורדינטות | תמונות |
| --- | --- | --- | --- | --- |
| 1 |  Parco nazionale delle incisioni rupestri di Naquane  "הפארק הלאומי של הסלעים המגולפים של נַקְוָאַנֶה" - הפארק, המצוי בגבהים שבין 400 ל-600 מטרים מעל לגובה פני הים, משתרע על שטח של 350 דונם וכולל 104 מחשופי סלעים שעל פניהם מצויים פטרוגליפים, מלווים בלוחות מידע ומחולקים ל-5 מסלולי הליכה באורך כולל של כ-3 קילומטרים. | קאפו די פונטה | 46°01′32″N 10°20′57″E﻿ / ﻿46.02556°N 10.34917°E﻿ / 46.02556; 10.34917 |      |
| 2 |  Parco archeologico nazionale dei Massi di Cemmo  "הפארק הארכאולוגי הלאומי של הסלעים של צֶ'מוֹ" - האתר שחשף לעולם את ציורי ואל קמוניקה. ב-1909 ראה הגאוגרף לאנג שני סלעים שעליהם נחרטו במשך כמה שלבים בתקופת הנחושת פגיונות רמדליאניים ובעלי חיים רבים: איילים, יעלים ושועלים. חפירות חשפו גושי סלע חרוטים נוספים. | קאפו די פונטה | 46°01′52″N 10°20′20″E﻿ / ﻿46.03111°N 10.33889°E﻿ / 46.03111; 10.33889 |      |
| 3 |  Parco archeologico comunale di Seradina-Bedolina  "הפארק הארכאולוגי העירוני של סֶרַדִינָה-בֶּדוֹלִינָה" - הפארק הוקם בשנת 2005, וכולל אוסף סלעים שנחרטו בעיקר בתחילת תקופת הברונזה (2000 לפני הספירה) ותקופת הברזל (1000 לפני הספירה), בולט במיוחד ציור מפורט של עבודת חריש. בפארק יש חמישה מסלולי הליכה. | קאפו די פונטה | 46°02′00″N 10°20′29″E﻿ / ﻿46.03333°N 10.34139°E﻿ / 46.03333; 10.34139 |      |
| 4 |  Parco archeologico di Asinino-Anvòia  "הפארק הארכאולוגי של אזינינו-אנבויה" – מקדשים מגליתיים מתקופה הכלקוליתית (האלף השלישי לפני הספירה). כאן, למעשה, ידועים אזורי פולחן שונים עם אסטלות וסלעים חרוטים, סביבם התקיימו טקסים ופולחנים. | אוסימו (Ossimo) | 45°57′19″N 10°14′47″E﻿ / ﻿45.95528°N 10.24639°E﻿ / 45.95528; 10.24639 |      |
| 5 |  Parco comunale delle incisioni rupestri di Luine  "הפארק הלאומי של הסלעים המגולפים של לוּאינֶה" - באתר יש כ-50 סלעים שעליהם חקוקים ציורים מתקופת הברונזה שנתגלו ב-1955. בפארק שהוקם בשנות ה-70 של המאה ה-20 יש שלושה מסלולי הליכה שבהם ניתן לראות את התחריטים הרבים של ציד, מלחמה, חיי היומיום או היבטים דתיים של תושבי העמק הקדומים. | דרפו בואריו טרמה (Darfo Boario Terme) | 45°53′20″N 10°10′46″E﻿ / ﻿45.88889°N 10.17944°E﻿ / 45.88889; 10.17944 |      |
| 6 |  Parco comunale archeologico e minerario di Sellero  "הפארק העירוני לארכאולוגיה ולכרייה של סלרו". מכיל ארבעה אתרי אומנות סלע שונים ואת אזור הכרייה של קרונה (Carona). כרייה החלה באזור מתקופת הברזל ולאורך כל ההיסטוריה, ובלטה במאות ה-16 וה-17. מכרות קרונה, הממוקמים מצפון-מערב לעיירה סלרו, בגובה של כ-800 מטר מעל פני הים, מאופיינים במנהרות, גלריות ושרידי מבני דיור לעובדים ומבנים לכלים. במכרות כרו אבן גיר, כלקופיריט וגם נחושת וברזל. מבין ארבעת אתרי אמנות הסלע אפשר לבקר באתר אחד. | סלרו (Sellero) | 46°03′26″N 10°20′29″E﻿ / ﻿46.05722°N 10.34139°E﻿ / 46.05722; 10.34139 |      |
| 7 |  Parco archeologico comunale di Sonico  "הפארק העירוני לארכאולוגיה של סוֹנִיקוֹ" – אתר בקצה הצפוני של העמק. איכות הפטרוגליפים ירודה, בעיקר דוגמאות גאומטריות, אם כי יש גם דמויות. יצירת הפטרוגליפים באתר זה התחילה בתקופה הנאוליתית ונמשכה עד תקופת הברונזה. | סוניקו (Sonico) | 46°10′7″N 10°21′20″E﻿ / ﻿46.16861°N 10.35556°E﻿ / 46.16861; 10.35556 |      |
| 8 |  Riserva naturale Incisioni rupestri di Ceto, Cimbergo e Paspardo  "שמורת הטבע של הסלעים המגולפים של צ'מו-צ'ימברגו-פספרדו" - אזור עשיר בציורי סלע בסמוך לקהיליית פספרדו. מהווה חלק משמורת אמנות האבן המשותפת לשלוש קהילות (צ'מו-צ'ימברגו-פספרדו). באזור ציורי סלע החל מהתקופה הנאוליתית המאוחרת דרך תקופת הברזל ועד ימי הביניים. בפוֹפֶּה דִי נָדְרוֹ (Foppe di Nadro), חלק משמורת הטבע, יש אלפי ציורי סלע: דמויות, טביעות רגליים מאמצע תקופת הברזל, כלי נשק מתקופת הברונזה, לוחמים מתקופת הברזל, ורדים קמוניים ובקתות. באתר שחזור בגודל טבעי של אסם מתקופת הברזל על פי ציורים שנמצאו במקום. | צ'טו (Ceto) נדרו (Nadro) צ'ימברגו (Cimbergo) פספרדו (Paspardo) | 46°01′6″N 10°21′10″E﻿ / ﻿46.01833°N 10.35278°E﻿ / 46.01833; 10.35278 |      |